**MEGBÍZÁSI SZERZŐDÉS**

„Bicycle Oasis, BicOa, HUHR/1101/1.2.2/2008” elnevezésű projekt keretében létrehozott kerékpáros dokkoló rendszer üzemeltetése keretében meghatározott feladatok ellátására

amely létrejött egyrészről **Hévíz Város Önkormányzat**

székhely: 8380 Hévíz, Kossuth L. u. 1.

adószám: 15734374-2-20

bankszámlaszám: 11749039-15432429

képviseletében: Papp Gábor polgármester

mint megbízó (a továbbiakban: Megbízó),

másrészről **Hévíz Turisztikai Desztinációs Menedzsment Egyesület**

rövidített név: Hévíz TDM Egyesület

székhely: 8380 Hévíz, Rákóczi u. 2.

nyilvántartási szám: 2034

adószám: 18969977-2-20

bankszámlaszám: 74500114-11023304

képviseletében: Horváth Orsolya elnök

mint megbízott (a továbbiakban: Megbízott)

együttesen Felek között alulírott helyen és napon a következő feltételekkel:

1. **A szerződés tárgya**

A szerződés tárgya a „Bicycle Oasis, BicOa, HUHR/1101/1.2.2/2008” elnevezésű projekt keretében Hévíz városában létrehozott kerékpáros dokkoló rendszer szolgáltatás munkaállomás, diszpécseri feladatainak ellátására vonatkozik.

1. **A szerződés időtartama**

2.1 Jelen szerződés határozott időtartamra, **2014. június 1. napjától 2015. május 31. napjáig** terjedő időre jön létre.

**3. A teljesítés helye**

3.1 A megbízotti feladatok teljesítése a Hévíz, Rákóczi u. 2. sz. alatt található épületben kialakított központban, illetve munkaállomáson (1. melléklet I. fejezet 8. pont) történik.

1. **A szerződés tartalma**

4.1 A Megbízott feladatát képezi egy diszpécserközpont üzemeltetése, magyar és idegen nyelven. Itt történik a bejövő panaszok kezelése, lehetséges megoldása, a technikai jellegű panaszok továbbítása a 1. sz. melléklet I. fejezet 9. pontban meghatározott Műszak (*továbbiakban csak Műszak*) felé és lehetőség szerint segítség nyújtása az Ügyfelek részére. A telefonon bejövő kérdésekre, problémákra meghatározott protokoll szerinti válasz adása. Amennyiben szükséges, a Megbízó által kapcsolattartásra kijelölt személy segítséget nyújt ehhez a TDM részére.

4.2 A működést biztosító informatikai háttér hibáit továbbítja a Műszak felé és értesíti Megbízó kapcsolattartóját. A működéshez szükséges informatikai hátteret továbbá a rendszer működéséhez szükséges programokat, mobiltelefont előfizetéssel a Megbízó biztosítja.

4.3 Ellátja a HEBI rendszer működéséhez szükséges kártyák kezelésével kapcsolatos feladatokat rendes nyitvatartási időben, melyet az 1. sz melléklet I. fejezet 8. pontja határoz meg. Kibocsátja azokat az ügyfelek részére, szükség esetén visszavonja, normál esetben visszaveszi ügyféltől. A kártyák átadásához szükséges használati megállapodást kitölteti a Használatba vevővel, ellenőrzi Használatba vevő adatait és ellátja a Használati szerződés aláíratásával kapcsolatos teendőket.

4.4 A Megbízó felhatalmazza Megbízottat, hogy nevében a Használati szerződést megkösse és aláírja a HeBi rendszer használójával.

4.5 A Megbízott a HeBi kártyák használatáért az 1. sz. mellékletben meghatározott letét beszedésére jogosult, illetve használat után a letét összegét visszaadja Használatba vevőnek átvételi nyilatkozat ellenében, amely a Használati Szerződés részét képezi.

4.6 Megbízott végzi a tájékoztató, szóró anyagok, a vevőelégedettségi kérdőívek kezelését, melyet Megbízó biztosít számára.

4.7 A Megbízott köteles Műszakkal együttműködni, őt meghibásodás, baleset, stb. esetén értesíteni. Utóbbi esetben Megbízó kapcsolattartójának értesítése szintén kötelező.

4.8 Lehetőség szerint értesíti Műszakot az esetleges állomástelítettségek vonatkozásában.

4.9 A Megbízó Megbízott részére feladatai ellátásáért 100 Ft/Használati szerződés összeget fizet minden hónapban. A kerékpárokhoz kapcsolódó, a letétek kezeléséről, mozgásáról havi elszámolást készít a HEBI Operátor rendszer kimutatása alapján, melyet elektronikusan és papír alapon is megküld a Megbízónak.

4.10 A letétek összegével Megbízott a szerződés lejáratakor, valamint a szerződés tartama alatt egy alkalommal, a 2014. december 31. nap szerinti állapot alapján 2015. január 10. napjáig köteles elszámolni.

**5. Kapcsolattartás**

Kapcsolattartás/ a Felek képviselői:

Megbízó nyilatkozattételre jogosított, valamint szerződés módosítására felhatalmazott képviselője: Papp Gábor polgármester; +36 83 500 812; kabinet@hevizph.hu

Megbízó kapcsolattartója: Vasas Ottó beruházási ügyintéző; vasas.otto@hevizph.hu; +36 83 500 840

Megbízó kapcsolattartójának helyettesítője: a Hévízi Polgármesteri Hivatal szervezeti és működési szabályzata szerint az ügyintézőt helyettesítő személy.

Megbízott a Megbízó értesítése esetén a kapcsolattartót és annak helyettesét is köteles e-mailben értesíteni.

Megbízott nyilatkozattételre jogosított, valamint szerződés módosítására felhatalmazott képviselője: Horváth Orsolya; [horvath.orsolya@hevizmarketing.hu](mailto:horvath.orsolya@hevizmarketing.hu) Tel: +36/83-540-131

Megbízott kapcsolattartója: Berta-Tóth E. Manuéla; [heviz@tourinform.hu](mailto:heviz@tourinform.hu); +36/83-540-131

Műszak kapcsolattartója: A GAMESZ által a kapcsolattartásra kijelölt személy

**6. A felek együttműködési kötelezettsége**

* 1. A szerződés teljesítése során felek kötelesek egymással együttműködni, továbbá a HEBI rendszer üzemeltetésével megbízott harmadik féllel. Megbízott köteles Megbízót haladéktalanul értesíteni minden olyan körülményről, amely a Szerződés eredményességét veszélyezteti vagy gátolja. Megbízott az értesítés elmulasztásából eredő minden kárért felelős.
  2. Megbízó vállalja, hogy folyamatosan biztosítja Megbízott részére a feladatellátásához szükséges adatokat és információkat.

**7. Vegyes rendelkezések**

* 1. Jelen szerződés módosítása csak írásban mindkét fél cégszerű aláírásával érvényes.
  2. Jelen szerződésből eredő jogvitákat a felek egymás között tárgyalásos úton rendezik, ennek sikertelensége esetén Megbízó székhelye szerint illetékes bíróság kizárólagos illetékességében állapodnak meg.
  3. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a mindenkor hatályos, vonatkozó jogszabályok rendelkezései az irányadóak.
  4. Jelen szerződés aláírásának napján lép hatályba.
  5. Jelen szerződés 6 eredeti, egyenként 3 oldalas példányban készült, amelyből egy példány Megbízott, öt példány Megbízó birtokában marad.
  6. A szerződés elválaszthatatlan részét képezi a 1.sz. melléklet a „HÉVÍZI BICIKLI” - „HEBI” Általános Szerződési Feltételek. A szerződésben nem rögzítettetek tekintetében az Általános Szerződési Feltételekben rögzítettek az irányadóak.

Jelen szerződést a felek elolvasás és értelmezés után, mint akaratukkal mindenben megegyezőt, jóváhagyólag aláírják.

1. sz melléklet: Általános Szerződési Feltételek
2. sz melléklet: „HeBi” Kerékpáros kártya (Mágneskártya) Használati Szerződés

Hévíz, 2014. május

Hévíz Város Önkormányzat Hévíz TDM Egyesület

Megbízó Megbízott

képv. Papp Gábor polgármester képv. Horváth Orsolya elnök

**Szerződés átvizsgálás és ellenjegyzés:**

Iktatószám: VFO/280- /2014.

Összes példányszám: 6 , ez a ….. számú példány.

Ügyintéző (Feladat-felelős): Vasas Ottó

1. Feladat-felelős részéről rendben:

…………………………… Dátum: ………………………

aláírás

2. Jogi ellenjegyzés:

…………………………… Dátum: ………………………

aláírás

3. Pénzügyi-kötelezettségvállalási ellenjegyzés:

……………………………. Dátum: ………………………

aláírás