**„HEBI” KERÉKPÁROS KÁRTYA ÉS KERÉKPÁR HASZNÁLATI SZERZŐDÉS**

amely létrejött egyrészről

**Hévíz Város Önkormányzat** (székhely: 8380 Hévíz, Kossuth Lajos u. 1., adószám: 18969977-2-20), mint Használatba adó (továbbiakban: **Használatba adó**)

képviseletében aláírásra jogosult (………………………. számú, ………………… kelt megbízási szerződés alapján) **Hévíz** **TDM Egyesület** (székhely: 8380 Hévíz, Rákóczi u. 2., telefonszám: +36/83-540-131, e-mail: [heviz@tourinform.hu](mailto:heviz@tourinform.hu))

másrészről

név:                 …………………………………..

születési hely, idő:   ………………………………….

anyja neve:       ………………………………….

lakcím:             ……………………………………………………………………………………………………………………     
           (irányítószám ,helységnév, közterület neve, házszám)

személyi igazolványszám: ………..…………….    telefonszám: …………………

e-mail cím: …………………….

mint Használatba vevő (továbbiakban: **Használatba vevő**), együttesen Felek között

**az „HEBI” „Hévízi Bicikli” közösségi kerékpár (továbbiakban: HEBI Kerékpár) használatát lehetővé tevő Kerékpáros kártya (továbbiakban: HEBI Kerékpáros kártya) használatára** vonatkozóan, az alulírott napon és helyen, az alábbi feltételek mellett:

1. Szerződő felek megállapodnak, hogy 201... .... .... napjától 201... .... .... napjáig Használatba adó ……………………… azonosító jelű HEBI Kerékpáros kártyát a Használatba vevő használatába adja. A Használatba vevő a HEBI Kerékpáros kártyát jelen szerződés aláírásával egyidejűleg átveszi, a 10. pontban meghatározott összeg TDM Egyesületnél történő ingyenes letétbe (Ptk. 6:365 §) helyezése mellett.
2. Szerződő felek rögzítik, hogy a HEBI Kerékpáros kártya birtokában a Használatba vevő jogosulttá válik, hogy a HEBI Kerékpárt használja a jelen szerződés elválaszthatatlan részét képező 1. sz. melléklet, A „Hévizi BICIKLI” - „HeBi” KÖZÖSSÉGI KERÉKPÁR HASZNÁLATÁNAK SZABÁLYZATÁ-ban meghatározott szabályok szerint.
3. Használatba vevő tudomásul veszi, hogy a HEBI Kerékpár napi használatának lehetséges időtartama maximum napi 4 óra.
4. Használatba adó szavatol azért, hogy a használat időtartama alatt a HEBI Kerékpár műszakilag alkalmas az. 1. számú mellékletben meghatározottak szerinti a rendeltetésszerű és szerződéses célja szerinti használatra, illetve azért, hogy a használat időtartama alatt harmadik személynek nincs olyan joga vagy igénye, amely a Használatba vevőt a használatban akadályozza, korlátozza vagy kizárja.
5. Használatba vevő kijelenti és jelen szerződés aláírásával elismeri, hogy a HEBI Kerékpáros kártya, valamint a HEBI Kerékpáros kártya birtokában igénybe vehető HEBI Kerékpár használatára vonatkozó szabályokról – különösen a használattal együtt járó Használatba vevőt terhelő felelősségről – Használatba adó részletesen tájékoztatta.
6. Használatba vevő köteles a HEBI Kerékpárt rendeltetésének megfelelően kellő gondossággal használni, kezelni és megóvni. Nem jogosult a HEBI Kerékpárt másnak használatába átadni, bérbe adni, kölcsönadni. Ezen kötelezettségek megszegéséből származó minden felmerülő kárért a Használatba vevő teljes anyagi felelősséggel tartozik a polgári jog szabályai szerint.
7. Használatba vevő 6. pontban foglalt kötelezettsége különösen kiterjed a HEBI Kerékpár elveszítéstől és a lopástól való megóvására.
8. Használatba vevő a HEBI Kerékpár használata előtt köteles megbizonyosodni arról, hogy a kerékpár műszakilag használatra alkalmas állapotban van. Használatba vevő a használat megkezdésével elismeri, hogy HEBI Kerékpár állapota közlekedésre alkalmas.
9. Használatba vevő a HEBI Kerékpárral kapcsolatos minden rendkívüli eseményről köteles Használatba adót értesíteni (kiemelten rongálódás, ellopás esetén). Használatba vevő köteles kellő gondossággal eljárni annak érdekében, hogy a HEBI Kerékpár illetéktelen személyek általi használata megakadályozható legyen.
10. Használatba vevő a Kerékpár használatáért 1.000,- Ft összeget köteles ingyenes letétbe helyezni jelen szerződés aláírásával egyidejűleg a TDM Egyesületnél készpénzben, az összeg átvételéről történő igazolás ellenében. A letétbe helyezett összeg a HEBI Kerékpáros kártya TDM Egyesületnél történő leadásakor visszafizetésre kerül a Használatba vevő részére.
11. A HEBI Kerékpáros kártya érvényességi ideje 1 év, ha ezen időtartam lejárta után a Használatba vevő a HEBI Kerékpáros kártyát nem adja le a TDM Egyesületnél, akkor ez a letétbe helyezett összeg elvesztését vonja maga után, továbbá a HEBI Kerékpáros kártya érvénytelenítésre kerül.
12. Szerződő felek jelen szerződés teljesítése során egymással együttműködve kötelesek eljárni. Minden olyan körülményről, akadályról, amely a jelen szerződés teljesítése szempontjából lényeges, egymást haladéktalanul kötelesek értesíteni. Jelen szerződéssel összefüggő minden értesítést, egyéb közlést szerződő felek írásban ajánlott-tértivevényes levél formájában vagy fax, e-mail SMS útján kötelesek egymás felé megtenni, a jelen szerződésben megadott címre és telefonszámra küldve. Szerződő felek megállapodnak abban, hogy az így másodszor elküldött levél a postára adástól számított 5. napon akkor is a címzetthez megérkezettnek tekintendő, ha az „ismeretlen”, „elköltözött”, „cím elégtelen”, „nem fogadta el”, vagy „nem kereste” jelzéssel érkezik vissza a feladóhoz.
13. Használatba vevő kötelezettséget vállal arra, hogy minden - jelen szerződés szempontjából releváns - adatban bekövetkező változásról 3 munkanapon belül írásban, igazolható módon értesíti a Használatba adót. Amennyiben Használatba vevő elmulasztja ezt a kötelezettségét, az ebből eredő teljes kárfelelősség terheli.
14. Használatba vevő kifejezetten hozzájárul ahhoz, hogy személyes adatait Használatba adó a vonatkozó adatvédelmi jogszabályok szerint a szerződésben meghatározott célra kezelje, különösen a jelen szerződés és annak 1. sz. mellékletéből eredő igények érvényesítése körében. Használatba vevő jelen szerződés aláírásával kijelenti, hogy személyes adatai kezelésének szabályairól Használatba adót tájékoztatta.
15. Használatba vevő jelen szerződés aláírásával kifejezetten elismeri, hogy a jelen szerződés elválaszthatatlan részét képező 1. sz. mellékletet megismerte, azzal kapcsolatos kérdéseire választ kapott és a benne foglaltakat magára nézve kötelezőnek ismeri el.
16. Jelen szerződésben nem szabályozott kérdésekben a Polgári törvénykönyvről szóló 2013. évi V. törvény vonatkozó rendelkezései az irányadóak.

Szerződő felek jelen használati szerződést annak elolvasása, megértése és közös értelmezése után, mint akaratukkal mindenben megegyezőt jóváhagyólag saját kezűleg aláírták.

Kelt: Hévíz, 201. …………………. …. napján

…...........................................                               ….......................................

           Használatba vevő                                                Használatba adó

képviseletében aláírásra jogosult