**MEGBÍZÁSI SZERZŐDÉS**

„Bicycle Oasis, BicOa, HUHR/1101/1.2.2/2008” elnevezésű projekt keretében létrehozott kerékpáros dokkoló rendszer üzemeltetése keretében meghatározott feladatok ellátására

amely létrejött egyrészről **Hévíz Város Önkormányzat**

székhely: 8380 Hévíz, Kossuth L. u. 1.

adószáma: 15734374-2-20

bankszámlaszám: 11749039-15432429

képviseletében: Papp Gábor polgármester,

mint Megbízó (továbbiakban: **Megbízó)**

másrészről: **Hévíz Város Önkormányzat Gazdasági, Műszaki Ellátó Szervezete (GAMESZ)**

székhely: 8380 Hévíz, Kossuth Lajos u. 4./A.

adószám: 15434555-2-20

bankszámlaszám: 11749039-15434555

képviseletében: Laczkó Mária intézményvezető

mint Megbízott/Üzemeltető (továbbiakban: **Megbízott**)

együttesen Felek között alulírott helyen és napon a következő feltételekkel:

1. **A szerződés tárgya**

A szerződés tárgya a „Bicycle Oasis, BicOa, HUHR/1101/1.2.2/2008” elnevezésű projekt keretében Hévíz városában létrehozott kerékpáros dokkoló rendszer szolgáltatás a továbbiakban részletezett egyes feladatainak ellátására vonatkozik. A kerékpáros dokkoló rendszer magában foglal 4 db dokkoló állomást, 56 db dokkolót, 30 db kerékpárt, 1 db üzemeltetési/irányítási központot (3 db hardverrel és szoftverrel, 4 db kamera-rendszerrel), 1 db szállító, kerékpárgyűjtő járművet.

1. **A szerződés időtartama**

2.1 Jelen szerződés határozott időtartamra, **2014. június 1. napjától 2015. május 31. napjáig** terjedő időre jön létre.

**3. Az üzemeltetés helye**

3.1 Az üzemeltetés Hévíz város teljes közigazgatási területére kiterjed, amelynek központi helyszíneit alkotja Hévíz 1349 hrsz. (Kórház, Festetics Gy. fürdőház), 932/1 hrsz. (Városháza), 305 hrsz. (Egregy) és a 902/32 hrsz. (Nagyparkoló) területén található 4 db kerékpáros dokkoló állomás. A Hévíz, Kossuth L. u. 4/A sz. alatt található épületben kialakított fődiszpécseri központ és munkaállomás (1. melléklet I. fejezet 9. pont).

**4.** **Megbízott kötelezettségei**

* 1. A Megbízott jelen szerződés 3.1 pontjában meghatározott dokkoló állomásokat naponta egyszer köteles ellenőrizni, és ekkor a szükséges karbantartási és tisztítási, beállítási feladatokat elvégezni. A szükséges javítási munkálatokat jelezi Megbízó felé. Az erre fordított idő naponta legalább 60 perc.
  2. A kerékpárok állapotát naponta egy alkalommal köteles megvizsgálni, és ekkor a kerékpárok szükséges karbantartását, tisztítását elvégezni, továbbá a szükséges javítási munkálatokat jelezni a Megbízó felé. Az erre fordított idő naponta legalább 60 perc.
  3. Naponta köteles elvégezni a kerékpárok szükség szerinti átmozgatását, szállítását, szervízelését. A javasolt átmozgatási időpontok szezonban (márciustól 1-től, október 31-ig) 07:00 – 08:00 óra között, 12:00-13:00 óra között, 20:00-21:00 óra között; szezonon kívül (november 1-től, február 28-ig) 07:00 – 08:00 óra és 16:00 – 17:00 óra között. Az erre fordított idő naponta legalább 30 perc.
  4. A Megbízott jelezi Megbízó irányába a szükséges csere-, és pótalkatrészek igényét. Ezen termékek tényleges beszerzéséről a Megbízó gondoskodik, a Megbízott tételes javaslata alapján.
  5. Megbízott gondoskodik a javítási munkákhoz szükséges szerszámkészlet biztosításáról. Kopásuk, tönkremenetelük, meghibásodásuk, stb. esetén tételesen jelzi ezt Megbízó felé, azok pótlása, javítása érdekében.
  6. Megbízott digitális nyilvántartást vezet a rendszer elemeiről, valamint a végzett javítási és karbantartási munkákról. Digitális szervizkönyvben (jegyzőkönyv+fénykép) vezeti a kerékpárokról, dokkolókról, vezérlő oszlopokról, azok alkatrészeiről való nyilvántartást, amelyben rögzíti az elemekkel történt bárminemű folyamatokat (pl.: csere, rongálódás, beszerzés, selejtezés, stb.). A szervizkönyvet minden hónap első munkanapján megküldi digitálisan a Megbízónak.
  7. Megbízottnak a 4.3. pontban részletezett időpontokban rendelkezésre kell állnia a rendszer zökkenőmentes üzemelése érdekében. A reggeli és esti időpontok között pedig készenlétben kell állnia az esetlegesen szükséges kerékpár mozgatások esetére.
  8. Megbízott a rendelkezésre állás és készenlét ideje alatt ellenőrzi a kerékpárok rendelkezésre állását mobiltelefon és számítógép segítségével, illetve a dokkoló állomások leterheltségét, telítettségét. Az ehhez szükséges eszközöket a Megbízó biztosítja.
  9. Megbízó a Megbízott részére rendelkezésére bocsát egy GPS nyomkövetővel felszerelt egyterű szállítójárművet, mely funkciója a kerékpárok összegyűjtése, illetve áthelyezésük kivitelezése Hévíz város közigazgatási területén belül. A Megbízott köteles menetlevelet vezetni a rendelkezésére bocsátott gépjármű útjairól. A gépjármű jelen szerződésben rögzített feladatokkal kapcsolatban felmerülő üzemanyag költsége a Megbízottat terheli. Megbízott a futásteljesítményről és a menetlevélről havonta digitális formában tájékoztatja a Megbízót.
  10. A szállítójármű a szerződésben meghatározott feladatokat ellátó dolgozó használatába kerül egész napra, amelynek használatát Megbízó ellenőrizheti. A gépjármű használata során vezető hibájából bekövetkezett beleset, káresemény következtében a Megbízott anyagi felelősséggel tartozik a Megbízó felé.
  11. Amennyiben egy vagy több kerékpár nem kerül vissza az I. sz mellékletben (ÁSZF) meghatározott időben valamelyik dokkoló állomásra, akkor azt köteles e-mailben és telefonon jelezni Megbízó felé.

**5. Költségek viselése**

5.1 Jelen szerződésben meghatározott üzemeltetési feladatok ellátásával kapcsolatos költségek fedezete költségvetési támogatás keretében kerül biztosításra.

**6. Kapcsolattartás**

Kapcsolattartás/ a Felek képviselői:

Megbízó nyilatkozattételre jogosított, valamint szerződés módosítására felhatalmazott képviselője: Papp Gábor polgármester; +36 83 500 812; kabinet@hevizph.hu

Megbízó kapcsolattartója: Vasas Ottó beruházási ügyintéző; vasas.otto@hevizph.hu; +36 83 500 840

Megbízó kapcsolattartójának helyettesítője: a Hévízi Polgármesteri Hivatal szervezeti és működési szabályzata szerint az ügyintézőt helyettesítő személy.

Megbízott a Megbízó értesítése esetén a kapcsolattartót és annak helyettesét is köteles e-mailben értesíteni.

Megbízott nyilatkozattételre jogosított, valamint szerződés módosítására felhatalmazott képviselője: Laczkó Mária GAMESZ vezető, [gamesz.heviz@t-online.hu](mailto:gamesz.heviz@t-online.hu), +36/83-540-212

Megbízott kapcsolattartója: a GAMESZ által a kapcsolattartásra kijelölt személy

**7. A felek együttműködési kötelezettsége**

* 1. A szerződés teljesítése során felek kötelesek egymással együttműködni. Megbízott köteles Megbízót haladéktalanul értesíteni minden olyan körülményről, amely a Szerződés eredményességét veszélyezteti vagy gátolja.Megbízott az értesítés elmulasztásából eredő minden kárért felelős.
  2. Megbízó vállalja, hogy folyamatosan biztosítja Megbízott részére a feladatellátásához szükséges adatokat és információkat.
  3. Megbízottat a fent említett szolgáltatásokon túl további felelősség az eszközökkel kapcsolatban nem terheli, egyéb feladatokat (pl. értékesítés, marketing) nem végez. Amennyiben a kerékpárokat, dokkolókat bármilyen kár éri, vagy a kölcsönzés során a vendégnél a kerékpár meghibásodik, illetve a vendég a kerékpár használata során balesetet szenved, a Megbízott jelenti a Megbízónak.

**8. Vegyes rendelkezések**

* 1. Jelen szerződés módosítása csak írásban mindkét fél cégszerű aláírásával érvényes.
  2. A Felek megállapodnak abban, hogy nem vonja a szerződés valamely pontjának érvénytelensége az egész szerződés érvénytelenségét maga után, és egyben arra kötelezik magukat, hogy az érvénytelen rendelkezéshez legközelebb álló törvényes megoldásra törekednek.
  3. Jelen szerződésből eredő jogvitákat a felek egymás között, tárgyalásos úton rendezik, ennek sikertelensége esetén Megbízó székhelye szerint illetékes bíróság kizárólagos illetékességében állapodnak meg.
  4. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a szerzői jogról szóló 1999. évi LXXVI. törvény rendelkezései az irányadóak.
  5. Jelen szerződés aláírásának napján lép hatályba.
  6. Jelen szerződés 6 eredeti példányban készült, amelyből egy példány Megbízott, öt példány Megbízó birtokában marad.
  7. A szerződés elválaszthatatlan részét képezi a 1.sz. melléklet a „HÉVÍZI BICIKLI” - „HEBI” Általános Szerződési Feltételek. A szerződésben nem rögzítettetek tekintetében az Általános Szerződési Feltételekben rögzítettek az irányadóak.

Jelen szerződést a felek elolvasás és értelmezés után, mint akaratukkal mindenben megegyezőt, jóváhagyólag aláírják.

1. sz melléklet: Általános Szerződési Feltételek
2. sz melléklet: „HeBi” Kerékpáros kártya (Mágneskártya) Használati Szerződés

Hévíz, 2014. május

Hévíz Város Önkormányzat GAMESZ

Megbízó Megbízott

képv. Papp Gábor polgármester képv. Laczkó Mária intézményvezető

**Szerződés átvizsgálás és ellenjegyzés:**

Iktatószám: VFO/280- /2014.

Összes példányszám: 6 , ez a ….. számú példány.

Ügyintéző (Feladat-felelős): Vasas Ottó

1. Feladat-felelős részéről rendben:

…………………………… Dátum: ………………………

aláírás

2. Jogi ellenjegyzés:

…………………………… Dátum: ………………………

aláírás

3. Pénzügyi-kötelezettségvállalási ellenjegyzés:

……………………………. Dátum: ………………………

aláírás